Այդ տարիներին Լայպցիգից Գեւորգը մի նամակ է գրում կայսր Կարել վեցերորդին եւ 1726 թվին նրանից ներում է ստանում։ Նրա պարտքերը ներվում են, եւ նա պարտա-վորված 130 ոսկի է նվիրաբերում Պրահայի հրեական համայնքին։ Ամեն դեպքում, Դեոդատի կյանքն այլեւս առաջվանը չէր։ Ամուսնությունը խարխլվում է, ինքը՝ սնանկանում, եւ ըստ Բուդակյանի, Դեոդատուսը մահանում է 1730 թվին՝ 62 տարեկան հասակում։ (Այլ աղբյուրների համաձայն՝ 1740-ին)։ Մահից մեկ տարի անց փակվում է նրա սրճարանը։ Հաջորդ սրճարանը Պրահայում բացվում է ընդամենը 9 տարի անց եւ կոչվում է Թատերական սրճարան (Divadelni kafirna v Kotcich)։